TV-gids vir Donderdag 14 Januarie 2016
JY LEES NOU TV-gids vir Donderdag 14 Januarie 2016
Wat vanaand op die kassie wys:
16:30 'n Ander Wêreld - Met Coenie (kykNET & kie): Coenie gaan kuier agter die skerms om meer te wete te kom oor die kultus van spiere. Hy gesels ook met die manne en vroue vir wie liggaamsbou 'n lewenswyse is.
17:00 Familiefoto (VIA): Die Wilson-gesin word deur ons energieke mooimaakspan onder hande geneem en fotograaf Lisa Skinner leer die kykers hoe sy te werk gaan om hulle perfekte, kreatiewe portret op film vas te lê.
17:30 Skoonma-Se-Tong (VIA): 'n Man proe geblinddoek sy vrou en ma se kos – en moet dan sy gunsteling kies. Dean Greyling, sy ma Sarie en sy vrou Ronique is in Amor Vittone se kombuis.
18:30 Villa Rosa (kykNET): Eben bevraagteken Wouter en Carina se sogenaamde vriendskap. Carina mis vir Marius wanneer sy 'n belangrike besluit wil maak. Cardo bederf vir Celine en sy kan nie help om meegevoer te raak nie.
18:30 7de Laan (SABC2): Altus deel sy geheim met Marko. Maria is bekommerd oor Oubaas en Hilda.
19:30 Binnelanders (kykNET): Mia het twee nuwe bondgenote in haar stryd. Rian se antwoord vang Pippa onverwags en At word onder vier oë gespreek. Herman besef sy aksies het 'n geweldige impak op een van sy belangrikste verhoudings.
20:00 Bravo! (kykNET): Ons kyk terug na van die snaaksste flaters van kykNET se programme in 2015. Nie net Bravo-flaters nie, maar sien van die grootste blapse wat akteurs en aanbieders op kykNET gemaak het. 'n Baie snaakse halfuur.
20:30 Republiek van Zoid Afrika (kykNET): President Karen nooi haar gunsteling komediant, Marion Holm en haar gunsteling 'broetjie' van die OnderKaap, Emo Adams vir samesprekings in die Republiek.
20:30 The Best of Leon Schuster 2 (e.tv): Leon Schuster vermom hom en bak poetse op niksvermoedende mense.